ai4bharat/Pralekha huggingface dataset:
பாதுகாப்பு அமைச்சகம்
என்சிசி-யின் அரசியலமைப்பு தின இளைஞர் குழு பிரசாரம்: மத்திய அமைச்சர் திரு ராஜ்நாத் சிங் தொடக்கம்
தேசிய மாணவர் படை நடத்தும் ஒரு மாத கால, தேசிய அளவிலான அரசியல் சாசன தின இளைஞர் குழு நடவடிக்கைகளை பாதுகாப்பு அமைச்சர் திரு ராஜ்நாத் சிங் காணொலி காட்சி மூலம் தில்லியிலிருந்து இன்று தொடங்கி வைத்தார். நாடு முழுவதும் மக்களிடையே, இந்திய அரசியலமைப்பு பற்றி விழிப்புணர்வை பரப்புவதே இந்நிகழ்ச்சியின் நோக்கம்.
இந்நிகழ்ச்சியில் அமைச்சர் திரு.ராஜ்நாத் சிங் பேசியதாவது:
அரசியலமைப்பின் உணர்வைப் புரிந்துகொண்டு அதன் கொள்கைகளை உணர நாட்டின் இளைஞர்கள் உண்மையாக செயல்பட வேண்டும். பல ஆண்டுகள் தீவிர ஆலோசனைக்குப்பின் நமது அரசியலமைப்பு உருவாக்கப்பட்டது.
நமது அரசியலமைப்பின் முன்னுரையே, ‘நாம்’ என்று தான் தொடங்குகிறது. எனவே, இது நம் நாட்டையும், அமைப்பையும், எவ்வாறு முன்னோக்கி கொண்டு செல்கிறோம் என்பதை சார்ந்தது. அரசியலமைப்பு சட்டத்தில் வழங்கப்பட்டுள்ள உரிமைகளை, மக்கள் அறிய செய்ய வேண்டும். அதே நேரத்தில் அவர்களின் கடமைகளையும் அறிய செய்ய வேண்டும்.
உரிமைகளும், கடமைகளும் ஒன்றுக்கொன்று தொடர்புடையவை. கடமைகளை நிறைவேற்றாமல், ஒருவரால், உரிமைகளை அனுபவிக்க முடியாது. இந்த பிரச்சாரம் மூலம், ஒழுக்கம், பன்முகத்தன்மையில் ஒற்றுமை, சுதந்திரம், சமத்துவம், இறையாண்மை மற்றும் சமூக ஒற்றுமை ஆகியவற்றின் முக்கிய மதிப்புகள் மூலம் அரசியலமைப்பு மக்களின் வாழ்க்கையை வழிநடத்துகிறது என்பதை அறிய வைக்க வேண்டும்.
புதிய இந்தியாவை உருவாக்க இது அவசியம். மகாத்மா காந்தி, சுவாமி விவேகானந்தர், டாக்டர் பி.ஆர்.அம்பேத்கர் மற்றும் பண்டிட் தீனதயாள் உபாத்யாய் போன்ற தலைவர்களிடம் இருந்து உத்வேகம் பெற்று அரசியலமைப்பு கொள்கைகளை நாம் உறுதியுடன் பின்பற்ற வேண்டும். இவ்வாறு அவர் பேசினார்.
மத்திய இளைஞர் நலன் மற்றும் விளையாட்டுத்துறை அமைச்சர் திரு கிரண் ரிஜிஜூவும் இந்நிகழ்ச்சியில் பேசினார்.
இந்த ஒரு மாத கால பிரசாரத்தை இளைஞர் அமைப்புகளான என்சிசி, நாட்டு நலப் பணித் திட்டம் நேரு யுவ கேந்திர சங்கதன், தேசிய சாரணர் அமைப்புகள், செஞ்சிலுவை சங்கம் ஆகியவை நவம்பர் 18-ஆம் தேதி முதல் டிசம்பர் 13-ஆம் தேதி வரை மேற்கொள்கின்றன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1673739
இளைஞர் நலன் மற்றும் விளையாட்டு அமைச்சகம்
பள்ளி வாழ்க்கையின் ஒருங்கிணைந்த அம்சமாக உடல் தகுதி மாறிவிட்டது: திரு கிரண் ரிஜிஜூ
‘பிட் இந்தியா ஸ்கூல் வீக்’ இரண்டாவது கட்ட நிகழ்ச்சியில் மத்திய இளைஞர் விவகாரம் மற்றும் விளையாட்டுத்துறை அமைச்சர் திரு கிரண் ரிஜிஜூ இன்று பங்கேற்றார்.
இந்நிகழ்ச்சி கடந்த 2020ம் ஆண்டு டிசம்பர் 1ம் தேதி முதல் 2021 ஜனவரி 31ம் தேதி வரை நடைபெறுகிறது. இந்நிகழ்ச்சியில், கொச்சியில் உள்ள கேந்திரியா வித்யாலயா பள்ளி மாணவர்களின் உடற்பயிற்சி நிகழ்ச்சிகள் மெய்நிகர் முறையில் நடைப்பெற்றது. சூரிய நமஸ்காரம், உடற்பயிற்சி, நடனம் போன்றவற்றை பள்ளி மாணவர்கள் செய்து காட்டினார்கள்.
மாணவர்களின் பயிற்சியை பாராட்டிய மத்திய அமைச்சர் திரு கிரண் ரிஜிஜூ, ‘‘நாடு முழுவதும் உள்ள பள்ளிகள் உடல் தகுதி வார நிகழ்ச்சியை கொண்டாடுவதை பார்க்கும்போது மகிழ்ச்சியாக உள்ளது. பள்ளி வாழ்க்கையில், உடல் தகுதி ஒரு அங்கமாகிவிட்டது. சுறுசுறுப்பான மாணவர்களுடன், நான் இந்த இயக்கத்தில் இணைவது மகிழ்ச்சிஅளிக்கிறது’’ என்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1692703
------
(Visitor Counter : 101
சாலைப் போக்குவரத்து மற்றும் நெடுஞ்சாலைத்துறை அமைச்சகம்
திறன் மேம்பாட்டு பயிற்சிகளில், தேசிய நெடுஞ்சாலைகள் உள்கட்டமைப்பு கழக நிறுவனம், தேசிய திறன் மேம்பாட்டுக் கழகம் இடையே புரிந்துணர்வு ஒப்பந்தம் கையெழுத்தானது
தேசிய நெடுஞ்சாலைகள் உள்கட்டமைப்பு கழக நிறுவனத்தின் பொதுமேலாளர், முதன்மை செயல் இயக்குநர் மற்றும் தேசிய திறன் மேம்பாட்டுக் கழகத்தின் அதிகாரப்பூர்வ தலைமை அதிகாரிக்கும் இடையே, 08.08.2022 அன்று புரிந்துணர்வு ஒப்பந்தம் கையெழுத்தானது. இந்த புரிந்துணர்வு ஒப்பந்தம், தேசிய நெடுஞ்சாலைகள் உள்கட்டமைப்பு கழக நிறுவனம் மற்றும் தேசிய திறன் மேம்பாட்டுக் கழகத்துக்கிடையே முறையான, அடிப்படை தொடர்புகளை அளிக்கிறது. மேலும், பிரதமரின் திறன் மேம்பாட்டு திட்டத்தின் நோக்கங்களை நனவாக்குவதில் முக்கியப் பங்கு வகிக்கும்.
இந்த புரிந்துணர்வு ஒப்பந்தத்தின் நோக்கம், தேசிய நெடுஞ்சாலைகள் உள்கட்டமைப்பு கழக நிறுவனம் மற்றும் தேசிய திறன் மேம்பாட்டுக் கழகத்துக்கிடையே முறையான ஒத்துழைப்பிற்கான அடிப்படையை உருவாக்குவது மற்றும் உலகின் திறன் மேம்பாட்டு தலைநகரமாக இந்தியாவை மாற்றுவது ஆகும்.
தேசிய நெடுஞ்சாலைகள் உள்கட்டமைப்பு கழக நிறுவனமும், தேசிய திறன் மேம்பாட்டுக் கழகமும், அதனதன் துறைகளில் முன்னணி தேசிய நிறுவனங்களாக இருக்கின்றன. தேசிய நோக்கங்களை அடைவதற்காக, இரண்டும் ஒரு குழுவாக இணைந்து பணியாற்ற விரும்புகின்றன.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1850878
சிறப்பு சேவைகள் மற்றும் கட்டுரைகள்
ஒருங்கிணைந்த மேல்நிலை  அளவிலான தேர்வு, 2020:  பகுதி 2
கொவிட்-19 பெருந்தொற்றின் காரணமாக 2021 ஏப்ரல் 20 முதல் தேர்வு ஒத்திவைக்கப்பட்ட தேர்வர்களுக்காக ஒருங்கிணைந்த மேல்நிலை கல்வி  அளவிலான தேர்வு 2020  பகுதி-2-ஐ கணினி வாயிலாக பணியாளர் தேர்வு ஆணையம் நடத்தவிருக்கிறது.
தெற்கு மண்டலத்தில் 1,83,871 தேர்வர்கள் அனுமதிக்கப்பட்டுள்ள நிலையில், 20 மையங்கள்/நகரங்களில் உள்ள 32 இடங்களில் தேர்வு நடைபெறும். ஆந்திரப் பிரதேசத்தில் சிராலா, குண்டூர், காக்கிநாடா, கர்னூல், நெல்லூர், ராஜமுந்திரி, திருப்பதி, விஜயவாடா, விசாகப்பட்டினம், விஜயநகரத்திலும், தெலங்கானாவின் ஹைதராபாத், கரீம்நகர், வாராங்கல்லிலும், தமிழகத்தில் சென்னை, கோயம்புத்தூர், மதுரை, சேலம், திருச்சிராப்பள்ளி, திருநெல்வேலி, மற்றும் வேலூரிலும் இந்தத் தேர்வு நடைபெறும்.
தெற்கு மண்டலத்தில் இந்தத் தேர்வு 04.08.2021, 05.08.2021, 06.08.2021 மற்றும் 09.08.2021 முதல் 12.08.2021 வரை மொத்தம் 7 நாட்கள் நடைபெறும். நாளொன்றுக்கு மூன்று கட்டங்களாக- காலை 9 மணி முதல் 10 மணி வரை, நண்பகல் 12 மணி முதல் பிற்பகல் 1 மணி வரை, பிற்பகல் 3 மணி முதல் மாலை 4 மணி வரை இந்தத் தேர்வு நடைபெறும்.
மின்னணு அனுமதி சான்றிதழை பணியாளர் தேர்வு ஆணையத்தின் இணையதளத்தில் தேர்வு தேதிக்கு நான்கு நாட்கள் முன்பில் இருந்து விண்ணப்பதாரர்கள் பதிவிறக்கம் செய்து கொள்ளலாம். இணையதள விண்ணப்பங்களில் அளிக்கப்பட்டுள்ள செல்பேசி எண்களுக்கு குறுஞ்செய்தி வாயிலாகவும், மின்னஞ்சல் வாயிலாகவும் இந்தத் தகவல்கள் விண்ணப்பதாரர்களுக்கு அனுப்பப்பட்டுள்ளன.
தடைசெய்யப்பட்ட பொருட்களான கைக்கடிகாரங்கள், புத்தகங்கள், துண்டு சீட்டுகள், பத்திரிகைகள், மின்னணு சாதனங்கள்  ஆகியவற்றுக்கு தேர்வு அறைக்குள் அனுமதி இல்லை. இவற்றில் ஏதாவது தேர்வு அறைக்குள் தேர்வரிடம் இருந்து கண்டறியப்பட்டால், அவருக்கான தேர்வு அனுமதி ரத்து செய்யப்படுவதோடு, சட்டப்பூர்வ நடவடிக்கையும் எடுக்கப்படும். மூன்று முதல் ஏழு வருடங்கள் வரை தேர்வெழுதவும் அனுமதி மறுக்கப்படும். எனவே, தடைசெய்யப்பட்ட பொருட்களை தேர்வு மையத்திற்குள் கொண்டு வர வேண்டாம் என்று தேர்வர்கள் கேட்டுக்கொள்ளப்படுகிறார்கள்.
மின்னணு அனுமதி சான்றிதழ் மற்றும் அதில் குறிப்பிடப்பட்டுள்ள அடையாள அட்டைகளின் அசல் ஆகியவை இல்லாமல் விண்ணப்பதாரர்கள் தேர்வு எழுத அனுமதிக்கப்பட மாட்டார்கள். எனவே அனைத்து விண்ணப்பதாரர்களும் மின்னணு அனுமதி சான்றிதழை கட்டாயம் பதிவிறக்கம் செய்து கொள்ளுமாறு கேட்டுக் கொள்ளப்படுகிறார்கள்.
இதுபற்றிய சந்தேகங்களுக்கு தெற்கு மண்டல அலுவலகத்தின் உதவி எண்களை  விண்ணப்பதாரர்கள் தொடர்பு கொள்ளலாம்.
கொவிட்- 19 பெருந்தொற்றைக் கருத்தில் கொண்டு தேவையான அனைத்து முன்னெச்சரிக்கை நடவடிக்கைகளையும் ஆணையம் மேற்கொண்டுள்ளது. பாதுகாப்பான மற்றும் சுமூகமான தேர்வை எதிர்கொள்வதற்கு மின்னணு அனுமதி சான்றிதழுடன் வழங்கப்பட்டுள்ள விதிமுறைகளை பின்பற்றுமாறு விண்ணப்பதாரர்கள் கேட்டுக்கொள்ளப்படுகிறார்கள்.
பணியாளர் தேர்வு ஆணையத்தின்  இணைச் செயலாளர் மற்றும் மண்டல இயக்குநர் திரு கே நாகராஜா வெளியிட்டுள்ள செய்திக் குறிப்பில் இந்தத் தகவல் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 152.89 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 8,21,446
கொவிட் சிகிச்சை பெறுபவர்களின் சதவீதம் 2.29 சதவீதமாக உள்ளது.
குணமடைந்தோர் விகிதம் தற்போது 96.36 சதவீதம்
கடந்த 24 மணி நேரத்தில் 69,959 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,45,70,131 என அதிகரித்துள்ளது.
கடந்த 24 மணி நேரத்தில் 1,68,063 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 10.64 சதவீதம் ஆகும்
வாராந்திர பாதிப்பு விகிதம் 8.85 சதவீதம் ஆகும்
இதுவரை மொத்தம் 69.31 கோடி கொவிட் பரிசோதனைகள் செய்யப்பட்டுள்ளன.
தமிழ்நாடு, மஹாராஷ்ட்ரா, தில்லி, கேரளா, ராஜஸ்தான், குஜராத், ஆந்திரப் பிரதேசம் உள்ளிட்ட 28 மாநிலங்களில் கொவிட்-19- ன் உருமாறிய ஒமிக்ரான் தொற்று 4,461 பேரிடம் கண்டறியப்பட்டுள்ளது. இவர்களில் 1,711 பேர் குணமடைந்து வீடு திரும்பியுள்ளனர்/ அதிகபட்சமாக மஹாராஷ்ட்ராவில் 1,247 பேருக்கும், ராஜஸ்தானில் 645, பேருக்கும், தொற்று ஏற்பட்டு மகாராஷ்டிராவில் 467 பேரும், ராஜஸ்தானில் 402 பேரும், குணமடைந்துள்ளனர். தமிழ்நாட்டில் 185 பேருக்கு ஒமிக்ரான் தொற்று கண்டறியப்பட்டுள்ளது. குணமடைந்தோர் எண்ணிக்கை 185.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789042
------
(Visitor Counter : 157
குடியரசுத் துணைத் தலைவர் செயலகம்
தசரா விழாவை முன்னிட்டு நாட்டு மக்களுக்கு குடியரசு துணைத் தலைவர் திரு எம் வெங்கையா நாயுடு வாழ்த்து தெரிவித்துள்ளார்.
கொண்டாட்டங்களின் போது கொவிட்-19 சுகாதார விதிமுறைகளை பின்பற்றுமாறு அனைவருக்கும் அவர் வேண்டுகோள் விடுத்துள்ளார்
தசரா விழாவை முன்னிட்டு நாட்டு மக்களுக்கு குடியரசு துணைத் தலைவர் வாழ்த்து, கொண்டாட்டங்களின் போது கொவிட் விதிமுறைகளை பின்பற்றுமாறு வேண்டுகோள்
அவரது வாழ்த்து செய்தியின் முழு விவரம் வருமாறு:
"தசரா புனித நிகழ்வை முன்னிட்டு நாட்டு மக்களுக்கு எனது மனப்பூர்வமான வாழ்த்துகளை தெரிவித்துக் கொள்கிறேன்.
நாடு முழுவதும் உற்சாகத்துடன் கொண்டாடப்படும் தசரா பண்டிகை, தீமையை நன்மை வெற்றி கொண்டதையும், மகிஷாசுரன் என்னும் அரக்கனை அன்னை துர்கா தேவி வதம் செய்ததையும் குறிக்கிறது. சிறந்த மகனாகவும், சிறந்த கணவனாகவும், சிறந்த அரசனாகவும் திகழ்ந்து, நேர்மை, உண்மை மற்றும் நீதியின் அடையாளமாக வாழ்ந்த பகவான் ராமரின் ஒழுக்கமான மற்றும் புனிதமான வாழ்க்கையையும் இது குறிக்கிறது.
துர்கா பூஜை, ஆயுத பூஜை, ஷமி பூஜை, கௌரி பூஜை, ராவணனின் கொடும்பாவியை எரித்தல், பதுகம்மா மற்றும் சிரிமானு போன்ற பல்வேறு கொண்டாட்டங்கள் இந்த பண்டிகையின் போது இடம் பெறுகின்றன.
குடும்பங்கள் மற்றும் நண்பர்கள் ஒன்று கூடி கொண்டாடும் பண்டிகை தசரா ஆகும். ஆனால், இந்த வருடம், கொவிட்-19 பெருந்தொற்றின் காரணமாக, சுகாதார விதிமுறைகளை பின்பற்றி தசாராவை எளிய முறையில் கொண்டாடுமாறு மக்களை நான் கேட்டுக்கொள்கிறேன்.
இந்த பண்டிகை நாட்டில் அமைதி, நல்லிணக்கம், நல்ல ஆரோக்கியம் மற்றும் வளத்தை கொண்டு வரட்டும்.
------
(Visitor Counter : 101
பாதுகாப்பு அமைச்சகம்
போர் விமானங்கள் பராமரிப்பில் உள்நாட்டுத் தயாரிப்புக்கு விமானப்படை ஊக்கம்
போர் விமானங்கள் பராமரிப்பதில் உள்நாட்டுத் தயாரிப்புக்கு விமானப்படை ஊக்கம் அளிக்கிறது.
மிக்-21 பைசன் முதல் ரபேல் வரை வெளிநாட்டில் தயாரான பல போர் விமானங்கள் வரை இந்திய விமானப்படை இயக்குகிறது. இவற்றின் உதிரி பாகங்களுக்கு, இந்தியா வெளிநாடுகளைச் சார்ந்திருந்திருந்தது. தற்சார்பு நிலையை அடைவதற்கு இவற்றின் உதிரி பாகங்களின் தயாரிப்பு நிறுவனங்கள் மற்றும் பழுது பார்க்கும் மையங்கள் இந்தியாவில் இருப்பதில் இந்திய விமானப்படை அதிக கவனம் செலுத்துகிறது.
போர் விமானங்களின் பராமரிப்புக்குத் தேவையான திருகு ஆணிகள், வயர்கள், கேஸ்கட், ஸ்பிரிங் போன்ற சாதாரண உதிரி பாகங்கள் முதல், அதிக தொழில்நுட்பம் வாய்ந்த விமான உதிரி பாகங்களையும் உள்நாட்டில் தயாரிக்கப்படுவதை விமானப்படை விரும்புகிறது. நாட்டின் பல பகுதிகள் உள்ள போர் விமான பழுது பார்க்கும் மையங்களும் உள்நாட்டு உதிரி பாகங்களை வாங்கும் நடவடிக்கையில் ஈடுபட்டுள்ளன. இதற்காக நாசிக்கில் மத்திய உள்நாட்டுமயமாக்கல் மற்றும் உற்பத்தி மையம் உருவாக்கப்பட்டுள்ளது.
4,000 உதிரி பாகங்களை, உள்நாட்டில் தயாரிப்பதற்கு விமானப்படை ஏற்கனவே அடையாளம் கண்டுள்ளது.
இந்த தேவைகளுக்காக, மத்திய அரசின் பொது கொள்முதல் இணையதளம் மூலம் வெளியிடப்பட்ட ஒப்பந்த கோரிக்கை விவரங்கள் விமானப்படை இணையளம் indianairforce.nic.in -ல் உள்ளது. மேலும், ரூ.10 லட்சத்துக்கும் குறைவான மதிப்புள்ள, 200-க்கும் மேற்பட்ட தொழில்நுட்ப உதிரிபாகங்கள் பட்டியல் பாதுகாப்புத்துறை அமைச்சகத்தின் இணையளம் srijandefence.gov.in -ல் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 201.36 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 201.36 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 5.47 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1856186
சாலைப் போக்குவரத்து மற்றும் நெடுஞ்சாலைத்துறை அமைச்சகம்
திரு. கட்கரி மேம்பட்ட பொதுப் போக்குவரத்து வாகனங்களின் மாதிரிகளில், அதன் எரிபொருளாக உயிர் எரிபொருள், மின்சாரம், இயற்கை எரிவாயுவைப் பயன்படுத்துவதற்கு அழைப்பு விடுத்தார்
மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்கரி, உயிரி எரிபொருள்கள், சுருக்கப்பட்ட இயற்கை எரிவாயு மற்றும் மின்சாரத்தை எரிபொருள் அடிப்படையாகக் கொண்டு பொதுப் போக்குவரத்து நவீனமயமாக்கப்படலாம் என்று தெரிவித்துள்ளார். ஒரு இணையக் கருத்தரங்கில் - 4 வது பொது போக்குவரத்து சர்வதேச சங்கத்தின்  இந்தியப் பேருந்துக் கருத்தரங்கில் உரையாற்றிய அவர், மாநில சாலைப் போக்குவரத்து நிறுவனங்கள்  வழக்கமாக எரிபொருள்களுக்கு அதிக செலவு செய்கின்றன, அவை விலை உயர்ந்தவை என்று தெரிவித்தார். போக்குவரத்து எரிபொருளாக உயிரி எரிபொருள்கள், சுருக்கப்பட்ட இயற்கை எரிவாயு மற்றும் மின்சாரம் ஆகியவற்றிற்கு மாற திரு.கட்கரி அழைப்பு விடுத்தார். இது எரிபொருளுக்காக செலவிடும் தொகையை குறைப்பது மட்டுமல்லாமல் பொருளாதாரம் மற்றும் மாசு குறைப்புக்கும் பங்களிக்கும் என்று அவர் கூறினார். திரு. கட்கரி, கச்சா எண்ணெய் / ஹைட்ரோகார்பன்களை இறக்குமதி செய்வதற்கு தற்போது நாடு பெருந்தொகையைச் செலவிடுகிறது, இது குறைக்கப்பட வேண்டும் என்று கூறினார்.
உயிரி எரிபொருள்கள் / சுருக்கப்பட்ட இயற்கை எரிவாயு போன்றவற்றைப் பயன்படுத்துவதற்கான வேலைத் திறனைக் குறிப்பிடுகையில், நாக்பூர் 450 பேருந்துகளை உயிரி எரிபொருளில் இயங்கக் கூடியதாக மாற்றத் தொடங்கியுள்ளதாக தெரிவித்தார். இதுவரை 90 பேருந்துகள் மாற்றப்பட்டுள்ளன. பஸ் சேவையில் ஏற்படும் இழப்பு ஆண்டுக்கு சுமார் ரூ .60 கோடி ஆகும், இது பேருந்துகளின் எரிபொருளை சுருக்கப்பட்ட இயற்கை எரிவாயுவிற்கு மாற்றுவதன் மூலம் சேமிக்க முடியும். கழிவுநீரிலிருந்து சுருக்கப்பட்ட இயற்கை எரிவாயு தயாரிக்க முயற்சிகள் மேற்கொள்ளப்பட்டு வருவதாகவும் திரு.கட்கரி தெரிவித்தார். சிறந்த பொதுப் போக்குவரத்தை வழங்க உதவும் இழப்புகளைக் குறைப்பதற்காக இந்த மாதிரியைப் பின்பற்றுமாறு மாநில சாலைப் போக்குவரத்து நிறுவனங்களை  அவர் கேட்டுக்கொண்டார். மேலும், போக்குவரத்து, சுற்றுச்சூழல் மற்றும் பொருளாதாரம் ஆகியவற்றிற்கு பல நன்மைகளைக் கொண்ட நெல் வைக்கோல் / பார்லி போன்ற சுருக்கப்பட்ட எரிவாயுவின் பிற ஆதாரங்களை விவசாயிகள், ஏற்றுக்கொள்வதை அவர் சுட்டிக்காட்டினார்.
சிறந்த பொது போக்குவரத்துக்கு தனியார் மூலதனத்தைப் பயன்படுத்தும், லண்டன் பேருந்து மாதிரியை ஏற்குமாறு அமைச்சர் அழைப்பு விடுத்தார். பொது தனியார் கூட்டாண்மை  ஊக்குவிப்பதும் தொடரப்படலாம் என்று தெரிவித்தார். மேலும் கூறுகையில், திரு கட்கரி அனைத்து நவீன வசதிகளுடன் பேருந்து நிலையங்கள் திட்டமிடப்பட்டுள்ளன என்று தெரிவித்தார். மேலும் இரட்டை இணைப்புப் பேருந்துகளை ஏற்றுக்கொள்வது பொதுப் போக்குவரத்தின் செயல்திறனை மேம்படுத்தும் என்று அவர் பரிந்துரைத்தார். பேருந்து ஓட்டுநர்கள், நல்ல உதவியாளர்கள் போன்ற சிறந்த சேவைகளை வழங்குவது, ஆடியோ இசை, வீடியோ படங்கள் போன்ற பொழுதுபோக்குக் கருவிகளை வழங்குவது குறித்துப் பரிசீலிக்கலாம், இது சிறந்த வருவாயைப் பெற்றுத் தரலாம் என்று தெரிவித்தார்.
உள்துறை அமைச்சகம்
சுபாஷ் சந்திர போஸ் ஆப்தா பிரபந்தன் புரஸ்கார் 2022
குஜராத் பேரிடர் மேலாண்மை நிறுவனம், பேராசிரியர் வினோத் சர்மா  இந்த ஆண்டின் சுபாஷ் சந்திர போஸ் ஆப்தா பிரபந்தன் புரஸ்கார் விருதுக்கு தேர்வு செய்யப்பட்டுள்ளனர்
நேதாஜி சுபாஷ் சந்திர போசின் 125-வது பிறந்தநாளான இன்று மாலையில் பிரதமர் திரு நரேந்திர மோடி 2019, 2020, 2021 விருதாளர்களுக்கும் விருதுகளை வழங்குகிறார்
பேரிடர் மேலாண்மையில், தன்னலமற்ற, மதிப்புமிக்க தொண்டாற்றிய நிறுவனங்கள் மற்றும் தனிநபர்களை கவுரவிக்கும் வகையில், மத்திய அரசு சுபாஷ் சந்திர போஸ் ஆப்தா பிரபந்தன் புரஸ்கார் என்ற பெயரில் விருது ஒன்றை நிறுவியுள்ளது. ஒவ்வொரு ஆண்டும் நேதாஜியின் பிறந்த நாளான ஜனவரி 23-ம் தேதி அறிவிக்கப்படுகிறது. இந்த விருது ரூ.51 லட்சம் ரொக்கப் பரிசு, ஒரு சான்றிதழ், தனிநபர் பிரிவில் ரூ.5 லட்சம் மற்றும் சான்றிதழைக் கொண்டது.
இந்த ஆண்டுக்கான விருதுக்கு 2021 ஜூலை 1 முதல் பெறப்பட்டன. இந்த ஆண்டு விருதுக்கு, அச்சு மற்றும் மின்னணு ஊடகங்களிலும், சமூக ஊடகங்களிலும் விரிவான விளம்பரம் செய்யப்பட்டது. இதில், நிறுவனங்களில் இருந்தும், தனிநபர்களிடம் இருந்தும் 243 விண்ணப்பங்கள் பெறப்பட்டன.
பேரிடர் மேலாண்மையில் சிறந்து விளங்கிய, குஜராத் பேரிடர் மேலாண்மை நிறுவனம், பேராசிரியர் வினோத் சர்மா  இந்த ஆண்டின் சுபாஷ் சந்திர போஸ் ஆப்தா பிரபந்தன் புரஸ்கார் விருதுக்கு தேர்வு செய்யப்பட்டுள்ளனர்.
இவர்களுடன், நேதாஜி சுபாஷ் சந்திர போசின் 125-வது பிறந்தநாளான இன்று மாலையில் பிரதமர் திரு நரேந்திர மோடி 2019, 2020, 2021 விருதாளர்களுக்கும் விருதுகளை வழங்கி கவுரவிக்கிறார்
இந்திய போட்டிகள் ஆணையம்
பம்பார்டியர் டிரன்ஸ்போர்டேஷனின் முழு கட்டுப்பாட்டை ஆல்ஸ்டாம் எஸ் ஏ எடுத்துக் கொள்ளவும், ஆல்ஸ்டாம் எஸ் ஏ-வில் முறையே 18% மற்றும் 3% பங்கு மூலதனத்தை சி டி பி க்யு மற்றும் பம்பார்டியர் வாங்குவதற்கும் சிசிஐ ஒப்புதல்
இந்திய போட்டியியல் ஆணையகம் , பம்பார்டியர் டிரன்ஸ்போர்டேஷனின் முழு கட்டுப்பாட்டை ஆல்ஸ்டாம் எஸ் ஏ எடுத்துக் கொள்ளவும், ஆல்ஸ்டாம் எஸ் ஏ-வில் முறையே 18% மற்றும் 3% பங்கு மூலதனத்தை சி டி பி க்யு மற்றும் பம்பார்டியர் வாங்குவதற்கும் ஒப்புதல் அளித்துள்ளது.
போட்டியியல் சட்டம், 2002-இன் 31-ஆம் பிரிவின் படி இந்த ஒப்புதல் இன்று அளிக்கப்பட்டுள்ளது. இது தொடர்பான விரிவான ஆணையை சிசிஐ வெளியிட உள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1656565
(Visitor Counter : 103
சிறப்பு சேவைகள் மற்றும் கட்டுரைகள்
அந்தமான் நிகோபார் கட்டளை தளத்திற்கு முப்படைகளின் தலைமைத் தளபதி பயணம்
முப்படைகளின் தலைமைத் தளபதி  ஜெனரல் அனில் சௌஹான், 2 நாள் பயணமாக போர்ட் பிளேயருக்கு 09ந்தேதி வந்தடைந்தார். அவரை அந்தமான் & நிக்கோபார் மண்டல தளபதி ஏர் மார்ஷல் சாஜு பாலகிருஷ்ணன் வரவேற்றார்.
இந்தப் பயணத்தின் போது, சிடிஎஸ்-சுக்கு இந்தியாவின் ஒரே செயல்பாட்டு கூட்டு சேவைகள் மற்றும் சவால்கள் பற்றி விரிவான விளக்கமளிக்கப்பட்டது. தேசத்தைக் கட்டியெழுப்புவதில் அந்தமான் நிக்கோபார் தளம் ஆற்றிய முக்கியப் பங்கை தளபதி வலியுறுத்தினார். அந்தமான் மற்றும் நிக்கோபார் தளம், பிரதமரின் தொலைநோக்குப் பார்வையுடன், அரசின் கிழக்கு நோக்கிய கொள்கையை வளர்ப்பதில் முக்கியப் பங்காற்றியுள்ளது.
09- ந்தேதி அன்று, சி.டி.எஸ் கடற்படை கப்பல் பழுதுபார்க்கும் மையத்துக்கு சென்று பார்வையிட்டார். அதில் புதிதாக கட்டப்பட்ட வெட் பேசின் மற்றும் ரிஃபிட் ஜெட்டியை அவர் திறந்து வைத்தார். இந்த அதிநவீன திட்டமானது, அலுவலக இடங்கள் மற்றும் துருப்புக்களுக்கான தங்குமிடங்களுடன், தாழ்வான பெட்டிகளுடன் கூடிய புதுமையான ஜெட்டியைக் கொண்டுள்ளது. இந்த வசதியின் தொடக்கமானது அந்தாமான் நிக்கோபார் தளத்தின்  மறுசீரமைப்பு திறனை கணிசமாக மேம்படுத்துவதுடன், தேசிய பாதுகாப்புத் திறன்களை மேலும் வலுப்படுத்துகிறது. துருப்புக்களுடனான கலந்துரையாடலின் போது தேசிய நலன்களைப் பாதுகாப்பதில் ஏஎன்சி பணியாளர்களின் அர்ப்பணிப்பு முயற்சிகளுக்கு ஜெனரல் சௌஹான் தனது பாராட்டுகளைத் தெரிவித்தார்.
ஜெனரல் அனில் சௌஹான், ஏர் மார்ஷல் சஜு பாலகிருஷ்ணனுடன், ஏஎன்சியின் வடக்குப் பகுதியின் செயல்பாட்டுத் தயார்நிலையை ஆய்வு செய்தார். ஐஎன்எஸ் கொஹாஸ்ஸாவில் , வடக்கு குழு தீவுகளின் பாதுகாப்பு முக்கியத்துவம் குறித்து அவருக்கு தெரிவிக்கப்பட்டது. இது வலுவான பாதுகாப்பு நிலைப்பாட்டை பராமரிப்பதில் தளத்தின் அர்ப்பணிப்பைக் காட்டுகிறது.
ஐஎன்எஸ் கொஹாஸ்ஸாவில் இருந்து, ஐஎன்எஸ் உத்க்ரோஸ்-சில் பல விமானங்களைத் தாங்கும் திறன் கொண்ட அதிநவீன தளத்தைத் திறந்து வைத்தார். இந்தியாவின் பிராந்திய ஒருமைப்பாட்டைப் பாதுகாப்பதில் துருப்புக்களின் அர்ப்பணிப்பு, அசைக்க முடியாத உறுதி ஆகியவற்றை ஜெனரல் சௌஹான் பாராட்டினார்.
நிதி அமைச்சகம்
மத்திய அரசின் செலவினங்களில் கொவிட்- 19 தடுப்பூசி இடம் பெறவில்லை என்பது உண்மையல்ல: நிதியமைச்சகம் விளக்கம்
“மோடி அரசின் தடுப்பூசி நிதியின் உண்மை நிலவரம்:
மாநிலங்களுக்கு ரூ. 35,000 கோடி, மத்திய அரசுக்கு பூஜ்யம்” என்ற தலைப்பில் 'தி பிரிண்ட்’ ஊடகத்தில் வெளியாகியுள்ள செய்திக் கட்டுரை சம்பந்தமான விளக்கம்.
மத்திய அரசின் செலவினங்களில் கொவிட்- 19 தடுப்பூசி இடம் பெறவில்லை என்பது உண்மையல்ல. மானியக் கோரிக்கைகள் எண் 40ன் கீழ் ‘மாநிலங்களுக்கான மாற்றல்' என்ற தலைப்பில் ரூ. 35,000 கோடி இடம்பெற்றுள்ளது. இந்தக் கணக்கின் கீழ் மத்திய அரசு தடுப்பூசிகளை கொள்முதல் செய்து, தொகையை வழங்கி வருகிறது. இதைப் பயன்படுத்துவதினால் ஏராளமான நிர்வாக பலன்கள் கிடைக்கின்றன.
முதலாவதாக சுகாதார அமைச்சகத்தால் நிதி உதவி வழங்கப்படும் மத்திய அரசின் பிற திட்டங்களைப் போல் அல்லாமல் தடுப்பூசிக்கான செலவுகள் பிரத்தியேக நிதியிலிருந்து மேற்கொள்ளப்படுவதால் இவற்றின் மேலாண்மை மற்றும் கண்காணிப்பு எளிதாகிறது.
மேலும் பிற கோரிக்கைகளுக்குரிய காலாண்டு செலவு கட்டுப்பாட்டு வரையறைகளில் இருந்து இந்த மானியத்திற்கு விலக்கு அளிக்கப்பட்டுள்ளது. தடுப்பூசித் திட்டம் தங்குத்தடையின்றி மேற்கொள்ளப்படுவதை உறுதி செய்ய இது உதவியாக இருக்கிறது. சுகாதார அமைச்சகத்தின் மேற்பார்வையில் தடுப்பூசிகளுக்கான தொகை வழங்கப்படுகிறது.
மாநிலங்களுக்கு தடுப்பூசிகள், மானியம் போன்று வழங்கப்படுவதுடன் தடுப்பூசிகளின் நிர்வாகத்தை மாநிலங்களே மேற்கொள்கின்றன. இவ்வாறு அளிக்கப்படும் திட்டத்தை மாற்றியமைப்பதற்கான போதிய நிர்வாக நெகிழ்வுத் தன்மையும் இடம்பெற்றுள்ளன.
எனவே இந்தக் கட்டுரையில் சுட்டிக்காட்டப்பட்டுள்ளவாறு, தடுப்பூசிக்கான போதிய நிதியின் இருப்பை உறுதி செய்வதற்கு, “நிதி ஒதுக்கீடு பெரும் பொருட்டல்ல”. ‘மாநிலங்களுக்கான மாற்றல்’ என்று தலைப்பிடப்பட்டிருப்பதால், மத்திய அரசால் செலவினங்களை ஏற்க முடியாது என்பது பொருளல்ல.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717405
------
(Visitor Counter : 157
பிரதமர் அலுவலகம்
திரு.அம்பரீஷ் மறைவுக்கு பிரதமர் இரங்கல்
திரு.அம்பரீஷ் மறைவுக்கு பிரதமர் திரு.நரேந்திரமோடி ஆழ்ந்த இரங்கல் தெரிவித்துள்ளார்.
திரு.அம்பரீஷ் நடிகர் என்ற முறையிலும், அரசியலில் அவர் ஆற்றிய அளப்பரிய பங்களிப்பு காரணமாகவும், எப்போதும் நினைவுகூறத்தக்கவர். அவர், கர்நாடக நலனுக்காக மத்தியிலும், மாநிலத்திலும் தீவிரமாக குரல் கொடுத்து வந்தவர் ஆவார். அவரது மறைவுச் செய்தியறிந்து மிகுந்த வேதனை அடைந்தேன். அவரை இழந்து வாடும் குடும்பத்தினருக்கும், ரசிகர்களுக்கும் எனது ஆழ்ந்த இரங்கலைத் தெரிவித்துக் கொள்கிறேன், என்று பிரதமர் தமது இரங்கல் செய்தியில் குறிப்பிட்டுள்ளார்.
வணிகம் மற்றும் தொழில்துறை அமைச்சகம்
ஸ்டார்ட் அப் இந்தியாவின் கல்விக் கூட்டணி திட்டம்
நாட்டில் தொழில்முனைவு உணர்வை மேம்படுத்தும் மத்திய அரசின் நோக்கத்தை நிறைவேற்றும் வகையில் ஸ்டார்ட் அப் கல்வித்துறை கூட்டணி திட்டத்தை ஸ்டார்ட் அப் திட்டம் தொடங்கியுள்ளது. இது ஒரே துறையில் செயல்படும் புதிய நிறுவனங்கள் மற்றும் கல்வி நிபுணர்களிடையிலான பிரத்யேகமான வழிகாட்டுதல் வாய்ப்பாகும்.
அறிவியல் ஆராய்ச்சி மற்றும் அதன் தொழில் பயன்பாடுகளுக்கு இடையிலான இடைவெளியைக் குறைப்பது ஸ்டார்ட் அப் கல்வி கூட்டணியின் நோக்கமாகும். கல்வித்துறை நிபுணர்கள் மற்றும் தொழில்துறை இடையிலான இடையிலான பாலம் ஒன்றை உருவாக்கி நீடித்த இணைப்பு உருவாக்கப்படும்.
இந்தக் கூட்டணியின் முதல் கட்டப் பணிகள் உயிரி தொழில்நுட்பத்திற்கான பிராந்திய மையத்துடனான கூட்டணி, எரிசக்தி மற்றும் ஆதார பயிற்சி நிறுவனம், எரிசக்தி கவுன்சில், சுற்றுச்சூழல் மற்றும் நீர் மற்றும் டெரி மேம்படுத்தப்பட்ட கல்வி ஆகியவற்றுடனான கூட்டணியுடன் தொடங்கப்பட்டது. இந்த துறைகளின் புகழ்பெற்ற அறிஞர்கள் புதிய நிறுவனங்களுக்கு வழிகாட்ட சேர்க்கப்பட்டுள்ளனர்.
வழிகாட்டும் அமர்வுகள் தொடங்கப்பட்டு இதன் மூலம் புதிய நிறுவனங்கள் பெரும் பயன் அடையும் என எதிர்பார்க்கப்படுகிறது.
சிறப்பு சேவைகள் மற்றும் கட்டுரைகள்
ரூபாய் 18.66 லட்சம் மதிப்புடைய 389 கிராம் தங்கம் சென்னை விமான நிலைய சுங்க துறையினரால் பறிமுதல்
தங்கம் கடத்தப்படுவதாக கிடைத்த உளவுப்பிரிவு தகவலின் அடிப்படையில் துபாயில் இருந்து இண்டிகோ விமானம் மூலம் சென்னை வந்து இறங்கிய ராமநாதபுரத்தை சேர்ந்த முகமது நஷீஃப், 21, என்ற பயணியை அதிகாரிகள் தடுத்து நிறுத்தினர்.
அவரது பையில் இருந்த அட்டைப் பெட்டிகளை திறந்து பார்த்தபோது அவற்றுக்குள் ஃபேன் ஹீட்டர் மற்றும் ஃபேஷியல் நேனோ ஸ்டீமர் ஆகிய கருவிகள் இருந்தது கண்டறியப்பட்டது.
அவற்றை திறந்து பார்த்தபோது 389 கிராம் எடையிலான தங்கம் மறைத்து வைக்கப்பட்டிருந்தது கண்டுபிடிக்கப்பட்டு, சுங்க சட்டத்தின் கீழ் பறிமுதல் செய்யப்பட்டது. இதன் மதிப்பு 18.66 லட்சம் ஆகும்.
இது குறித்து மேற்கொண்டு விசாரணை நடந்து வருகிறது என்று செய்தி குறிப்பு ஒன்றில் சென்னை சர்வதேச விமான நிலைய சுங்க ஆணையர் தெரிவித்துள்ளார்.